**1. Aké boli najväčšie negatíva a pozitíva v slovenskom zdravotníctve v tomto roku?**

Čiastočne sa podarilo napraviť novelou novelizáciu zákona o liekoch,pozitívne bolo aj to, že už neplatili covidové opatrenia v poskytovaní plánovanej zdravotnej starostlivosti.

**2. Je podľa vás zdravotníctvo v tomto roku v lepšom stave ako minulý rok? Ak áno, prečo? Ak nie, prečo?**

Na túto otázku neexistuje jednoznačná odpoveď.

**3. Čo považujete za najväčšie výzvy, ktorým zdravotníctvo v tomto roku čelilo?**

Kríza v APS pediatrov, ktorá odhalila dlho odkladané navrhované zmeny v organizácii APS.

**4. Ako hodnotíte kroky Vlády SR a MZ SR v sektore zdravotníctva v minulom roku?**

Každá vláda a každý minister zdravotníctva deklaruje snahu o zlepšenie situácie v zdravotníctve. Problém je v tom, že sa stále hľadá spôsob, ako ich riešiť bez navýšenia finančných zdrojov – a to, žiaľ, nejde.

Prijímanie legislatívnych úprav, napr. na skrátenie čakacích dôb pacientov na liečbu jednotlivých ochorení, je len deklarácia v politickej rovine.

Takmer všetky zdravotnícke zariadenia majú viac alebo menej redukovaný počet lôžok z dôvodu nedostatku lekárov a najmä sestier a pokiaľ sa táto situácia nezmení, tak k zlepšeniu nedôjde.

**5. Aké výzvy čakajú slovenské zdravotníctvo v budúcom roku?**

V budúcom roku je potrebné prijať opatrenia na stabilizáciu situácie v zdravotníctve, pretože systémové opatrenia neboli prijaté už takmer dve desaťročia. Výsledkom toho sú problémy v každom segmente – či ide o ambulantný, alebo nemocničný segment.

Prioritou by malo byť navýšenie finančných zdrojov do zdravotníctva s cieľom stabilizovať situáciu v ambulantnom sektore a prijať opatrenia na zlepšenie situácie v počte lekárov a sestier.

Zároveň treba prehodnotiť s odborníkmi stratifikáciu nemocníc tak, aby nedošlo k zhoršeniu dostupnosti zdravotnej starostlivosti.

**6. Aké zmeny v budúcom roku je potrebné realizovať? Aké veci je nutné vyriešiť?**

Ak chce niekto situáciu v zdravotníctve reálne a koncepčne riešiť, tak sa musia prijať opatrenia nie v rovine jedného roka, ale v rovine minimálne 10 rokov naprieč celým politickým spektrom.

V prvom rade treba zvýšiť finančné zdroje v zdravotníctve a zmeniť systém financovania ako ambulantnej /navýšenie finančných limitov/, tak aj ústavnej zdravotnej starostlivosti /DRG/.

Treba prijať opatrenia na zlepšenie personálnej situácie v zdravotníctve, a to aj zlepšením podmienok na prácu zdravotníckych pracovníkov, čo vyžaduje tiež množstvo finančných prostriedkov na vybavenie nemocníc modernou zdravotníckou technikou, rekonštrukcie a modernizácie priestorov, ...

Ďalej sú potrebné koncepčné zmeny v systéme lôžkovej zdravotnej starostlivosti. Je nutné legislatívne upraviť štruktúru a stupne jednotlivých zdravotníckych zariadení a až následne konkrétne realizovať v jednotlivých regiónoch.

**Slovenská lekárska komora, 12.12.2023**